CELEX: 42014X0329(01)
Language: hu
Date: 2014-03-29 00:00:00
Title: Az Egyesült Nemzetek Szervezete Európai Gazdasági Bizottságának (ENSZ-EGB) 50. számú előírása – Egységes rendelkezések az L kategóriájú járművek első és hátsó helyzetjelző lámpáinak, féklámpáinak, irányjelző lámpáinak és hátsórendszámtábla-megvilágító berendezéseinek jóváhagyásáról

29.3.2014   
            
            
               HU
            
            
               Az Európai Unió Hivatalos Lapja
            
            
               L 97/1
            
         A nemzetközi közjog értelmében jogi hatállyal kizárólag az ENSZ-EGB eredeti szövegei rendelkeznek. Ennek az előírásnak a státusza és hatálybalépésének időpontja az ENSZ-EGB TRANS/WP.29/343 sz. státuszdokumentumának legutóbbi változatában ellenőrizhető a következő weboldalon: http://www.unece.org/trans/main/wp29/wp29wgs/wp29gen/wp29fdocstts.html.
   Az Egyesült Nemzetek Szervezete Európai Gazdasági Bizottságának (ENSZ-EGB) 50. számú előírása – Egységes rendelkezések az L kategóriájú járművek első és hátsó helyzetjelző lámpáinak, féklámpáinak, irányjelző lámpáinak és hátsórendszámtábla-megvilágító berendezéseinek jóváhagyásáról
   Tartalmaz minden olyan szöveget, amely az alábbi időpontig érvényes volt:
   Az előírás eredeti változatának 16. kiegészítése – hatálybalépés dátuma: 2013. július 15.
   TARTALOMJEGYZÉK
   ELŐÍRÁS
   
               1.
            
            Alkalmazási kör
            
         
               2.
            
            Fogalommeghatározások
            
         
               3.
            
            Jóváhagyási kérelem
            
         
               4.
            
            Jelölések
            
         
               5.
            
            Jóváhagyás
            
         
               6.
            
            Általános követelmények
            
         
               7.
            
            A kibocsátott fényerő
            
         
               8.
            
            Vizsgálati eljárás
            
         
               9.
            
            A kibocsátott fény színe
            
         
               10.
            
            A gyártás megfelelősége
            
         
               11.
            
            Szankciók nem megfelelő gyártás esetén
            
         
               12.
            
            A gyártás végleges leállítása
            
         
               13.
            
            A jóváhagyási vizsgálatok elvégzéséért felelős műszaki szolgálatok és a jóváhagyó hatóságok neve és címe
            
         
               14.
            
            Átmeneti rendelkezések
            
         MELLÉKLETEK
   
               1. melléklet:
            
            A térbeli fényeloszlás legkisebb vízszintes (h) és függőleges (v) szögei
            
         
               2. melléklet:
            
            Értesítés berendezéstípus jóváhagyásának megadásáról, (vagy jóváhagyásának elutasításáról, visszavonásáról vagy gyártásának végleges leállításáról), az 50. sz. előírás alapján
            
         
               3. melléklet:
            
            Példák a jóváhagyási jelek elrendezésére
            
         
               4. melléklet:
            
            Fénytani mérések
            
         
               5. melléklet:
            
            A hátsórendszámtábla-megvilágító berendezés fénytani mérései
            
         1.   ALKALMAZÁSI KÖR
   Ez az előírás az L kategóriájú járművek első és hátsó helyzetjelző lámpáira, féklámpáira, irányjelző lámpáira és hátsórendszámtábla-megvilágító berendezéseire (1) vonatkozik.
   2.   FOGALOMMEGHATÁROZÁSOK
   
            
               2.1.
            
            
               Fogalommeghatározások:
               Az 53. sz. vagy a 74. sz. előírásban és a típus-jóváhagyási kérelem benyújtása idején hatályos módosítássorozatokban szereplő fogalommeghatározások ezen előírásra is érvényesek.
            
         
            
               2.2.
            
            
               „Különböző típusú első és hátsó helyzetjelző lámpák, féklámpák, irányjelző lámpák és hátsórendszámtábla-megvilágító berendezések”: olyan lámpák, amelyek az egyes kategóriákon belül az alábbi lényeges jellemzők tekintetében különböznek egymástól:
               
                           a)
                        
                        
                           a márkanév vagy a védjegy,
                        
                     
                           b)
                        
                        
                           az optikai rendszer jellemzői (fényerő, fényeloszlási szögek, fényforrás kategóriája, fényforrásmodul stb.).
                        
                     A fényforrás színének vagy bármelyik szűrő színének megváltoztatása nem jelent típusváltozást.
            
         
            
               2.3.
            
            
               A 48. sz. előírásban és annak a típus-jóváhagyási kérelem benyújtásának időpontjában hatályban lévő módosítássorozataiban szereplő, a kibocsátott fény színére vonatkozó fogalommeghatározások erre az előírásra is érvényesek.
            
         
            
               2.4.
            
            
               Az ezen előírásban szereplő, a szabványos (etalon) izzólámpá(k)ra és a 37. számú előírásra tett hivatkozások a 37. számú előírásra, valamint annak a típus-jóváhagyási kérelem benyújtása idején hatályos módosítássorozataira vonatkoznak.
               Az ezen előírásban szereplő, a szabványos (etalon) LED-fényforrás(ok)ra, valamint a 128. számú előírásra tett hivatkozások a 128. számú előírásra és az előírásnak a típus-jóváhagyási kérelem benyújtásának időpontjában hatályban lévő módosítássorozatára vonatkoznak.
            
         3.   JÓVÁHAGYÁSI KÉRELEM
   
            
               3.1.
            
            
               A jóváhagyási kérelmet a márkanév vagy védjegy jogosultjának vagy jogszerűen meghatalmazott képviselőjének kell benyújtania. A kérelemnek a következőket kell tartalmaznia:
               
                           3.1.1.
                        
                        
                           a jóváhagyásra benyújtott berendezés rendeltetése(i)nek leírása;
                        
                     
                           3.1.2.
                        
                        
                           első helyzetjelző lámpa esetében: annak feltüntetése, hogy fehér vagy borostyánsárga színű fényt bocsát-e ki;
                        
                     
                           3.1.3.
                        
                        
                           irányjelző esetében: a berendezés kategóriája.
                        
                     
                           3.1.4.
                        
                        
                           Ha a kérelmező úgy dönt, azt is meg lehet adni, hogy a berendezés – a jármű vonatkoztatási síkjához és a talajhoz viszonyítva – a vonatkoztatási tengely különböző dőlésszögeivel építhető be a járműbe, vagy elforgatható a vonatkoztatási tengelye körül, illetve a hátsó rendszámtáblát megvilágító berendezés felszerelhető a rendszámtábla által elfoglalandó helyhez képest egynél több helyre vagy egy megadott tartományon belül; a beépítés ezen körülményeit (vagy a különböző helyeket) fel kell tüntetni az értesítésben.
                        
                     
         
            
               3.2.
            
            
               Minden berendezéstípusnál a kérelemmel együtt be kell nyújtani a következőket:
               
                           3.2.1.
                        
                        
                           kellően részletes rajzok három példányban, amelyek alapján a berendezés típusát azonosítani lehet, és amelyek geometriailag mutatják azt a helyzetet, amelyben a berendezést a járműbe beépíthetik; a vizsgálatok alkalmával vonatkoztatási tengelynek tekintendő mérési tengely (vízszintes szög, H = 0°; függőleges szög, V = 0°), és az említett vizsgálatok alkalmával vonatkoztatási középpontnak tekintendő pont; a rajzon azt is fel kell tüntetni, hogy hol fogják elhelyezni a jóváhagyási jelet és a jóváhagyási jel köréhez képest az esetleges kiegészítő jeleket;
                        
                     
                           3.2.2.
                        
                        
                           rövid műszaki leírás, amely a nem cserélhető fényforrással felszerelt lámpák kivételével ismerteti különösen a következőket:
                           
                                       a)
                                    
                                    
                                       az izzólámpa/izzólámpák előírt kategóriája vagy kategóriái; ennek az izzólámpa-kategóriának szerepelnie kell a 37. számú előírásban, valamint az előírásnak a típus-jóváhagyási kérelem benyújtásának időpontjában hatályban lévő módosítássorozatában; és/vagy
                                    
                                 
                                       b)
                                    
                                    
                                       a LED-fényforrás(ok) előírt kategóriája vagy kategóriái; ennek a LED-fényforrás-kategóriának szerepelnie kell a 128. számú előírásban, valamint az előírásnak a típus-jóváhagyási kérelem benyújtásának időpontjában hatályban lévő módosítássorozatában; és/vagy
                                    
                                 
                                       c)
                                    
                                    
                                       a fényforrásmodul egyedi azonosító kódja;
                                    
                                 
                     
                           3.2.3.
                        
                        
                           két berendezés.
                        
                     
         4.   JELÖLÉSEK
   
            
               4.1.
            
            
               A jóváhagyásra benyújtott berendezéseken egyértelműen, olvashatóan és eltávolíthatatlanul szerepelniük kell a következő feliratoknak:
               
                           4.1.1.
                        
                        
                           a kérelmező márkaneve vagy védjegye;
                        
                     
                           4.1.2.
                        
                        
                           a nem cserélhető fényforrással felszerelt lámpáktól eltekintve egy jól olvasható és eltávolíthatatlan jelölést kell feltüntetni a következőkről:
                           
                                       a)
                                    
                                    
                                       a fényforrás(ok) előírt kategóriája vagy kategóriái; és/vagy
                                    
                                 
                                       b)
                                    
                                    
                                       a fényforrásmodul egyedi azonosító kódja.
                                    
                                 
                     
         
            
               4.2.
            
            
               Továbbá elegendő helynek kell lennie a jóváhagyási jel számára (lásd a 3.2.1. szakaszt).
            
         
            
               4.3.
            
            
               A nem cserélhető fényforrással vagy fényforrásmodullal felszerelt lámpák esetében fel kell tüntetni a névleges feszültséget vagy feszültségtartományt és a névleges teljesítményfelvételt.
            
         
            
               4.4.
            
            
               Fényforrásmodul(ok) esetében a fényforrásmodul(ok)on fel kell tüntetni a következőket:
               
                           4.4.1.
                        
                        
                           a kérelmező márkaneve vagy védjegye; ennek a jelölésnek jól olvashatónak és eltávolíthatatlannak kell lennie;
                        
                     
                           4.4.2.
                        
                        
                           a modul egyedi azonosító kódja; amelynek jól olvashatónak és eltávolíthatatlannak kell lennie. Az egyedi azonosító kód a „MODULE” szót rövidítő „MD” betűcsoporttal kezdődik, amelyet az 5.5.1. szakaszban előírtakkal ellentétben nem körbe írt jóváhagyási szám és több eltérő fényforrásmodul használata esetében további jelölések vagy karakterek követnek; ezt az egyedi azonosító kódot fel kell tüntetni a fenti 3.2.1. szakaszban említett rajzokon is.
                           A jóváhagyási jelnek nem kell megegyeznie az azon a lámpán szereplő jóváhagyási jellel, melyhez a modult használják, de mindkét jelölésnek ugyanattól a kérelmezőtől kell származnia.
                        
                     
                           4.4.3.
                        
                        
                           a névleges feszültség és a névleges teljesítményfelvétel megjelölése.
                        
                     
         5.   JÓVÁHAGYÁS
   
            
               5.1.
            
            
               Amennyiben valamely berendezéstípusnak a fenti 3. szakasz szerint benyújtott két mintája megfelel az előírás követelményeinek, a jóváhagyást meg kell adni.
            
         
            
               5.2.
            
            
               Ha két vagy több lámpa tartozik ugyanahhoz a berendezéshez, a jóváhagyás csak akkor adható meg, ha minden egyes lámpa eleget tesz ezen vagy másik előírás rendelkezéseinek. Olyan lámpák, amelyek nem felelnek meg az említett előírások valamelyikének, nem lehetnek ilyen jellegű berendezés részei.
            
         
            
               5.3.
            
            
               Mindegyik jóváhagyott típushoz jóváhagyási számot kell rendelni. Ennek első két számjegye (jelenleg 00, ami az eredeti előírásnak felel meg) a jóváhagyás időpontjában hatályos, az előírást lényeges műszaki tartalommal módosító legutóbbi módosítássorozat száma. Ugyanazon szerződő fél nem rendelheti ugyanazt a számot az előírás hatálya alá tartozó más berendezéstípushoz.
            
         
            
               5.4.
            
            
               Egy berendezéstípus ezen előírás szerinti jóváhagyásáról vagy a jóváhagyás elutasításáról a megállapodásban részes és ezen előírást alkalmazó feleket az ezen előírás 2. mellékletének megfelelő nyomtatványon kell értesíteni, amelyhez egy, a jóváhagyást kérelmező által benyújtott, A4-es formátumot (210 × 297 mm) meg nem haladó, lehetőleg 1:1 méretarányú rajzot is mellékelni kell.
            
         
            
               5.5.
            
            
               Minden olyan berendezésen, amely megfelel az ezen előírás szerint jóváhagyott típusnak, a fenti 4.2. szakaszban megadott helyen – a fenti 4.1. és 4.3. szakaszban előírt jelölések mellett – fel kell tüntetni a nemzetközi jóváhagyási jelet, amely a következőkből áll:
               
                           5.5.1.
                        
                        
                           egy kör, benne az „E” betű és a jóváhagyó ország egyedi azonosító száma (2); és
                        
                     
                           5.5.2.
                        
                        
                           ezen előírás száma, amelyet egy „R” betű, egy kötőjel és a jóváhagyási szám követ;
                        
                     
                           5.5.3.
                        
                        
                           általában irányjelzők esetében: egy, a 11., 11a., 11b., 11c. vagy 12. kategóriát jelző szám az 5.5.1. szakasz szerinti körhöz közel és a jóváhagyási számmal ellentétes oldalon;
                        
                     
                           5.5.4.
                        
                        
                           olyan irányjelző esetében, amely az egyik oldalon H = 80°-os szögig nem éri el a 7.7.1. szakasz szerinti legkisebb fényerősséget: egy vízszintes nyíl, amelynek hegye arra az oldalra mutat, amelyen a 7.7.1. szakasz szerinti legkisebb fényerősség legalább 80°-os szögig megvan;
                        
                     
                           5.5.5.
                        
                        
                           az olyan első vagy hátsó helyzetjelző lámpákon, amelyek láthatósági szöge vízszintes irányban aszimmetrikus a vonatkoztatási tengelyhez képest, nyíl, amely arra az oldalra mutat, ahol a fényerősségi előírások egészen 80°-os H szögig teljesülnek.
                        
                     
         
            
               5.6.
            
            
               Amikor egy berendezés több előírás rendelkezéseinek is megfelel, elegendő egyetlen jóváhagyási jellel ellátni; ez a jel egy, az 5.5.1. szakasz szerinti körből, a jóváhagyás megadásának alapjául szolgáló egyes előírásoknak megfelelő kiegészítő jelekből és jóváhagyási számokból áll. A jóváhagyási jel egyes részeinek mérete nem lehet kisebb, mint a jóváhagyás megadásának alapjául szolgáló előírás által a legkisebb egyedi jelre kötelezően előírt minimális méret.
            
         
            
               5.7.
            
            
               A fenti 5.5. szakaszban említett jóváhagyási jelnek jól olvashatónak és eltávolíthatatlannak kell lennie. A jel a fényt kibocsátó berendezés belső vagy külső részén (akár átlátszó, akár nem) helyezhető el. A jelölésnek mindenesetre látszódnia kell akkor is, ha a berendezés fel van szerelve a járműre, vagy ha valamelyik mozgatható rész, például az ülés vagy az utastér teteje nyitva van.
            
         
            
               5.8.
            
            
               A 3. mellékletben példa található a jóváhagyási jel elrendezésére.
            
         6.   ÁLTALÁNOS KÖVETELMÉNYEK
   
            
               6.1.
            
            
               Mindegyik berendezésnek meg kell felelnie az ezen előírás követelményeinek.
            
         
            
               6.2.
            
            
               A berendezéseket úgy kell megtervezni és kivitelezni, hogy a szokásos használat mellett fellépő rezgések ellenére továbbra is kielégítően lássák el feladatukat, és megőrizzék az ezen előírás szerinti jellemzőiket.
            
         
            
               6.3.
            
            
               Az egyéb funkciót ellátó berendezéssel összeépített olyan helyzetjelző lámpák megengedettek, amelyek e berendezéssel közös fényforrást használnak, és kialakításuk olyan, hogy folyamatosan a kibocsátott fény erősségét külön szabályozó rendszerrel működnek.
               
                           6.3.1.
                        
                        
                           Ha azonban a hátsó helyzetjelző lámpa féklámpával van összeépítve, a következő két feltétel valamelyikének teljesülnie kell:
                           
                                       a)
                                    
                                    
                                       a berendezésnek többszörös fényforrású elrendezés részét kell képeznie; vagy
                                    
                                 
                                       b)
                                    
                                    
                                       a berendezést olyan járműben kell használni, amely a szóban forgó funkció tekintetében hibaellenőrző rendszerrel van ellátva.
                                    
                                 Az értesítés „megjegyzések” rovatában erre mindkét esetben ki kell térni.
                        
                     
         
            
               6.4.
            
            
               Cserélhető fényforrás(ok) esetében:
               
                           6.4.1.
                        
                        
                           A 37. sz. és/vagy a 128. sz. előírás alapján jóváhagyott fényforrás(ok) bármely kategóriája vagy kategóriái használható(k), feltéve, hogy a 37. sz. előírás vagy az előírásnak a típus-jóváhagyási kérelem benyújtásának időpontjában hatályban lévő módosítássorozata, illetve a 128. sz. előírás vagy az előírásnak a típus-jóváhagyási kérelem benyújtásának időpontjában hatályban lévő módosítássorozata sem korlátozza ezek használatát.
                        
                     
                           6.4.2.
                        
                        
                           A berendezésnek olyan kialakításúnak kell lennie, hogy a fényforrást kizárólag a megfelelő helyzetben lehessen rögzíteni.
                        
                     
                           6.4.3.
                        
                        
                           A fényforrás foglalatának meg kell felelnie az IEC 60061. számú kiadványában előírt jellemzőknek. Olyan adatlapot kell használni a foglalathoz, amely a használt fényforrás kategóriájára érvényes.
                        
                     
         
            
               6.5.
            
            
               Cserélhető izzólámpa/izzólámpák esetében:
               
                           6.5.1.
                        
                        
                           A 37. sz. előírás alapján jóváhagyott izzólámpa/izzólámpák bármely kategóriája/kategóriái használható(k), feltéve, hogy a 37. sz. előírás vagy az előírásnak a típus-jóváhagyási kérelem benyújtásának időpontjában hatályban lévő módosítássorozata nem korlátozza ezek használatát.
                        
                     
                           6.5.2.
                        
                        
                           A berendezés kialakításának olyannak kell lennie, hogy az izzólámpát sötétben is csak a megfelelő helyzetben lehessen beszerelni.
                        
                     
                           6.5.3.
                        
                        
                           Az izzólámpa foglalatának meg kell felelnie az IEC 60061. sz. kiadványában megadott jellemzőknek. Olyan adatlapot kell használni a foglalathoz, amely a használt izzólámpa kategóriájára érvényes.
                        
                     
         7.   A KIBOCSÁTOTT FÉNYERŐ
   A vonatkoztatási tengely mentén a két berendezés által külön-külön kibocsátott fény erősségének el kell érnie legalább az alábbi táblázatban meghatározott alsó határértékeket, és nem haladhatja meg a táblázatban megadott felső határértékeket. A megállapított felső határértéket semmilyen irányban sem szabad túllépni.
   
                
            
            
                
            
            
               min. (cd)
            
            
               max. (cd)
            
         
               7.1.
            
            
               Hátsó helyzetjelző lámpa
            
            
               4
            
            
               12
            
         
               7.2.
            
            
               Első helyzetjelző lámpa
            
            
               4
            
            
               60
            
         
               7.2.1.
            
            
               Fényszóróba épített első helyzetjelző lámpa
            
            
               4
            
            
               100
            
         
               7.3.
            
            
               Féklámpa
            
            
               40
            
            
               185
            
         
               7.4.
            
            
               Irányjelző lámpa:
            
            
                
            
            
                
            
         
               7.4.1.
            
            
               11. kategóriájú (lásd az 1. mellékletet)
            
            
               90
            
            
               700
            
         
               7.4.1.1.
            
            
               11a. kategóriájú (lásd az 1. mellékletet)
            
            
               175
            
            
               700
            
         
               7.4.1.2.
            
            
               11b. kategóriájú (lásd az 1. mellékletet)
            
            
               250
            
            
               800
            
         
               7.4.1.3.
            
            
               11c. kategóriájú (lásd az 1. mellékletet)
            
            
               400
            
            
               860
            
         
               7.4.2.
            
            
               12. kategóriájú (lásd az 1. mellékletet)
            
            
               50
            
            
               350
            
         7.5.   A vonatkoztatási tengelyen kívül, de az ezen előírás 1. mellékletének ábráin meghatározott szögtartományokon belül a kibocsátott fényerőnek minden olyan irányban, amely ezen előírás 4. mellékletében bemutatott fényeloszlási táblázat valamely pontjának felel meg, el kell érnie a fenti 7.1–7.4. szakaszban meghatározott előírt legkisebb érték és az említett táblázatban az adott irányra meghatározott százalék szorzatát.
   7.5.1.   Ha az egységlámpa egynél több fényforrást tartalmaz:
   
               a)
            
            
               a lámpának akkor is meg kell felelnie a kibocsátott fényerőre meghatározott alsó értékhatárnak, ha valamely fényforrás meghibásodott;
            
         
               b)
            
            
               valamennyi fényforrás egyidejű bekapcsolása esetén a két lámpából álló egységre meghatározott legnagyobb fényerő az egységlámpára a 7.1–7.4. szakaszban előírt érték 1,4-szerese;
            
         
               c)
            
            
               a sorosan kapcsolt fényforrásokat egyetlen fényforrásnak kell tekinteni.
            
         7.6.   A fenti 7.1. szakasz alóli kivételként az összeépített fék- és hátsó helyzetjelző lámpák esetében a vízszintes síktól lefelé, azzal 5 fokos szöget bezáró sík alatt ugyanakkor legfeljebb 60 cd fényerősség megengedett.
   7.7.   Továbbá:
   
               7.7.1.
            
            
               az 1. mellékletben megadott tartományok területén a kibocsátott fényerőnek helyzetjelző lámpák esetében legalább 0,05 cd-nak, féklámpák, valamint irányjelző lámpák esetében pedig legalább 0,3 cd-nak kell lennie;
            
         
               7.7.2.
            
            
               ha egy helyzetjelző lámpa és egy féklámpa csoportosítva van vagy össze van építve, akkor az egyidejűleg üzemben lévő két lámpa ténylegesen mérhető fényerősségének és az egyedül üzemben lévő hátsó helyzetjelző lámpa fényerősségének aránya legalább 5:1 kell, hogy legyen a 4. mellékletben meghatározott 11 mérési ponton, amelyek abban a tartományban helyezkednek el, amelyet a fényerősség-eloszlási mérőrács 0°V/±10° H pontjain áthaladó függőleges egyenesek és a ± 5°V/0°H pontjain áthaladó vízszintes egyenesek határolnak;
               ha mind a hátsó helyzetjelző lámpa, mind a féklámpa több fényforrással rendelkezik, és a fenti 7.5.2. szakasz szerint mindkettő egységlámpának tekintendő, akkor az összes fényforrás egyidejű működtetésével kapott értékeket kell figyelembe venni.
            
         
               7.7.3.
            
            
               Az ezen előírás 4. melléklete 2.2. szakaszának a helyi fényerőeltérésekre vonatkozó rendelkezéseit be kell tartani.
            
         7.8.   A fényerősséget általában folyamatosan működő fényforrással (fényforrásokkal) kell mérni.
   A szakaszos működésre szánt lámpák esetében óvintézkedéseket kell tenni a berendezés túlmelegedésének elkerülése érdekében. A berendezés kialakításától, például fénykibocsátó diódák (LED-ek) alkalmazásától, vagy a túlmelegedés elkerülése érdekében szükséges óvintézkedésektől függően villogó üzemmódban is el lehet végezni a méréseket a lámpákkal.
   A villogást a csúcsfényerősség 95 százalékán mért, 0,3 s-nál nagyobb impulzusszélességgel, f = 1,5 ±0,5 Hz frekvenciával történő kapcsolással kell elérni.
   Cserélhető izzólámpák esetében az izzólámpákat a viszonyítási fényárammal kell működtetni. Minden más esetben a 8.1. szakaszban előírt feszültséget kell kommutálni 0,01 s-nál rövidebb felfutási, illetve lefutási idővel; túllendülés nem megengedett.
   Villogó üzemmódban végzett mérések esetén a legnagyobb fényerő tekintendő a mért fényerősségnek.
   7.9.   A 7.5. szakaszban említett 4. melléklet részletesen ismerteti a használandó mérési módszereket.
   7.10.   A hátsórendszámtábla-megvilágító berendezésnek meg kell felelnie az ezen előírás 5. mellékletében meghatározott követelményeknek.
   7.11.   Az első irányjelző lámpák felső határértékei
   
            
               7.11.1.
            
            
               A 11. és a 11a. kategóriájú berendezések esetében a fényerő a mérési pontoktól ±10° H, illetve ±10° V távolságra lévő pontok által határolt tartományon (10°-os tartomány) kívül nem lépheti túl a következő értékeket:
               
                           Az irányjelző lámpa kategóriája
                        
                        
                           Felső határértékek cd-ban a 10°-os tartományon kívül
                        
                     
                           Ha a berendezést egységlámpaként használják
                        
                        
                           Egynél több fényforrást tartalmazó egységlámpa
                        
                     
                           11.
                        
                        
                           400
                        
                        
                           560
                        
                     
                           11a.
                        
                        
                           400
                        
                        
                           560
                        
                     A 10°-os tartomány (±10° H és ±10° V) és az 5°-os tartomány (± 5° H és ± 5° V) határai között a fényerősség megengedett legnagyobb értékei lineárisan növekednek a 7.4.1. és a 7.4.1.1. szakaszban meghatározott értékekig;
            
         
            
               7.11.2.
            
            
               A 11b. és a 11c. kategóriájú berendezések esetében a fényerő a mérési pontoktól ±15° H, illetve ±15 V távolságra lévő pontok által határolt tartományon (15°-os tartomány) kívül nem lépheti túl a következő értékeket:
               
                           Az irányjelző lámpa kategóriája
                        
                        
                           Felső határértékek cd-ban a 15°-os tartományon kívül
                        
                     
                           Ha a berendezést egységlámpaként használják
                        
                        
                           Egynél több fényforrást tartalmazó egységlámpa
                        
                     
                           11b.
                        
                        
                           250
                        
                        
                           350
                        
                     
                           11c.
                        
                        
                           400
                        
                        
                           560
                        
                     A 15°-os tartomány (±15° H és ±15° V) és az 5°-os tartomány (± 5° H és ± 5° V) határai között a felső határértékek lineárisan növekednek a 7.4.1.2. és a 7.4.1.3. szakaszban meghatározott értékekig.
            
         8.   VIZSGÁLATI ELJÁRÁS
   
            
               8.1.
            
            
               Minden fénytani és színtani mérést a berendezéshez előírt kategóriába tartozó, színtelen, szabványos fényforrással kell végrehajtani; amelyet a következő feszültséggel táplálnak meg:
               
                           a)
                        
                        
                           Izzólámpák esetében az izzólámpa adott kategóriájára előírt viszonyítási fényáram előállításához szükséges feszültséggel;
                        
                     
                           b)
                        
                        
                           LED-fényforrások esetében 6,75 V-tal, illetve 13,5 V-tal; a kapott fényáram értékeit korrigálni kell. A korrekciós tényező az objektív fényáram és az alkalmazott feszültségen mért fényáram átlagának aránya.
                        
                     
                           c)
                        
                        
                           Nem cserélhető fényforrású lámpák esetében: 6,75 V, illetve 13,5 V.
                        
                     
                           d)
                        
                        
                           A lámpa részét képező (3) elektronikus fényforrás-vezérlőegységet használó rendszer esetében a lámpa bemeneti sorkapcsait a gyártó által megadott feszültséggel, vagy ha a gyártó nem adott meg feszültséget, akkor 6,75 V, 13,5 V, illetve 28,0 V feszültséggel kell megtáplálni.
                        
                     
                           e)
                        
                        
                           A lámpa részét nem képező elektronikus fényforrás-vezérlőegységet használó rendszer esetében a lámpa bemeneti sorkapcsait a gyártó által megadott feszültséggel kell megtáplálni.
                        
                     
         
            
               8.2.
            
            
               A vizsgálati laboratóriumnak be kell kérnie a gyártótól a fényforrás és a kapcsolódó eszközök megtáplálásához szükséges fényforrás-vezérlőegységet.
            
         
            
               8.3.
            
            
               A lámpa előírt tápfeszültségét meg kell adni az ezen előírás 2. melléklete szerinti értesítésben.
            
         
            
               8.4.
            
            
               A látszólagos felületnek a fényjelző berendezés vonatkoztatási tengelyének irányába eső határait meg kell határozni.
            
         9.   A KIBOCSÁTOTT FÉNY SZÍNE
   A féklámpáknak és a hátsó helyzetjelző lámpáknak vörös színű fényt kell kibocsátaniuk, az első helyzetjelző lámpák fehér vagy borostyánsárga színű fényt bocsáthatnak ki, az irányjelző lámpáknak pedig sárga színű fényt kell kibocsátaniuk. A 4. melléklet 2. szakaszában meghatározott fényerősség-eloszlási mérőrács területén belül kibocsátott fény mérésére az ezen előírás 8. szakaszában leírt vizsgálati eljárást kell alkalmazni. Ezen a területen kívül a szín éles változása nem megengedett.
   A nem cserélhető fényforrással felszerelt lámpák (izzólámpák és egyebek) esetében azonban a színtani jellemzőket a lámpákban lévő fényforrásokkal kell ellenőrizni az ezen előírás 8.1. szakaszának idevágó alpontjai szerint.
   10.   A GYÁRTÁS MEGFELELŐSÉGE
   
            
               10.1.
            
            
               Az ezen előírásban meghatározott jóváhagyási jelet viselő minden berendezésnek meg kell felelnie a jóváhagyott típusnak, és eleget kell tennie ezen előírás követelményeinek. Mindazonáltal a sorozatgyártásból szúrópróbaszerűen kiválasztott berendezés esetében a kibocsátott legkisebb és legnagyobb fényerőre (szabványos fényforrással mérve, amint azt a fenti 8. szakasz is leírja) vonatkozó követelményeknek legalább a meghatározott legkisebb értékek 80 %-ának és legfeljebb a megengedett legnagyobb értékek 120 %-ának kell lenniük.
            
         11.   SZANKCIÓK NEM MEGFELELŐ GYÁRTÁS ESETÉN
   
            
               11.1.
            
            
               Az ezen előírás alapján egy adott berendezésre megadott jóváhagyás visszavonható, ha nem teljesülnek a fent előírt követelmények.
            
         
            
               11.2.
            
            
               Ha a megállapodásban részes és ezen előírást alkalmazó valamely fél visszavon egy előzőleg általa megadott jóváhagyást, erről haladéktalanul tájékoztatja az ezen előírást alkalmazó többi szerződő felet a következők szerint: a jóváhagyási értesítés végén nagy betűkkel, aláírással és keltezéssel feltünteti az „APPROVAL WITHDRAWN” („jóváhagyás visszavonása”) kifejezést.
            
         12.   A GYÁRTÁS VÉGLEGES LEÁLLÍTÁSA
   Ha a jóváhagyás jogosultja véglegesen leállítja az ezen előírás szerint jóváhagyott berendezés gyártását, akkor erről értesítenie kell a jóváhagyást megadó hatóságot. A hatóság az értesítés kézhezvételét követően haladéktalanul tájékoztatja az ezen előírást alkalmazó többi szerződő felet a következők szerint: a jóváhagyási értesítés végén nagy betűkkel, aláírással és keltezéssel feltünteti a „PRODUCTION DISCONTINUED” („gyártás leállítása”) kifejezést.
   13.   A JÓVÁHAGYÁSI VIZSGÁLATOK ELVÉGZÉSÉÉRT FELELŐS MŰSZAKI SZOLGÁLATOK ÉS A JÓVÁHAGYÓ HATÓSÁGOK NEVE ÉS CÍME
   A megállapodásban részes és ezen előírást alkalmazó felek megadják az Egyesült Nemzetek Szervezete Titkárságának a jóváhagyási vizsgálatok elvégzéséért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat igazoló értesítéseket fogadó hatóságok nevét és címét.
   14.   ÁTMENETI RENDELKEZÉSEK
   14.1.   Izzólámpával nem felszerelt berendezések.
   
            
               14.1.1.
            
            
               Az ezen előírás 4. kiegészítése hatálybalépésének napjától kezdve az ezen előírást alkalmazó egyik szerződő fél sem utasíthatja el a 4. kiegészítéssel módosított ezen előírás alapján történő jóváhagyást.
            
         
            
               14.1.2.
            
            
               Az ezen előírás kiegészítése hatálybalépésének napjától eltelt 36 hónaptól kezdve az ezen előírást alkalmazó szerződő felek csak akkor adhatnak jóváhagyást, ha a fenti 14.1. szakaszban leírt berendezések típusa megfelel a 4. kiegészítéssel módosított ezen előírás követelményeinek.
            
         
            
               14.1.3.
            
            
               Az ezen előírást alkalmazó szerződő felek nem utasíthatják el a 3. kiegészítéssel módosított ezen előírás alapján történő jóváhagyások kiterjesztését.
            
         
            
               14.1.4.
            
            
               Az ezen előírást alkalmazó szerződő felek a 4. kiegészítés hatálybalépését követő 36 hónap során továbbra is megadják a fenti 14.1. szakaszban leírt típusú berendezésekhez a jóváhagyást, amennyiben azok megfelelnek a 3. kiegészítéssel módosított ezen előírás követelményeinek.
            
         14.2.   A 14.1. szakaszban meghatározott berendezések beépítése a járműbe.
   14.2.1.   Az ezen előírás 4. kiegészítése hatálybalépésének napját követő 48 hónap során az ezen előírást alkalmazó szerződő felek nem tilthatják meg a fenti 14.1. szakaszban leírt berendezések beépítését a járműbe, amennyiben azokat a 3. kiegészítéssel módosított ezen előírás alapján hagyták jóvá.
   14.2.2.   Az ezen előírást alkalmazó szerződő felek a 4. kiegészítés hatálybalépését követő 48 hónap során továbbra is engedélyezik a fenti 14.1. szakaszban leírt azon berendezések beépítését a járművekbe, amelyeket a 3. kiegészítéssel módosított előírás követelményei szerint hagytak jóvá.
   14.2.3.   A 4. kiegészítés hatálybalépését követő 48 hónapos időtartam leteltét követően, ha a fenti 14.1. szakaszban leírt berendezések nem felelnek meg a 4. kiegészítéssel módosított ezen előírás követelményeinek, akkor az előírást alkalmazó szerződő felek megtilthatják azok beépítését olyan új járművekbe, amelyeknek típusjóváhagyását vagy egyedi jóváhagyását több mint 24 hónappal a 4. kiegészítés hatálybalépését követően adták meg.
   14.2.4.   A 4. kiegészítés hatálybalépését követő 60 hónapos időtartam leteltét követően, ha a fenti 14.1. szakaszban leírt berendezések nem felelnek meg a 4. kiegészítéssel módosított ezen előírás követelményeinek, akkor az ezen előírást alkalmazó szerződő felek megtilthatják azok beépítését olyan új járművekbe, amelyeket több mint 60 hónappal a 4. kiegészítés hatálybalépését követően vettek először nyilvántartásba.
   
      (1)  A Motoros járművekre vonatkozó egységesített állásfoglalás (R.E.3) (dokumentum: a legutóbb a 4. módosítással módosított TRANS/WP.29/78/Rev.1/Amend.2) 7. mellékletének meghatározása szerint.
   
      (2)  Az 1958. évi megállapodásban részes szerződő felek megkülönböztető számai a Motoros járművekre vonatkozó egységesített állásfoglalás (R.E.3) (dokumentum: TRANS/WP.29/78/Rev.2/Amend.1.) 3. mellékletében találhatók.
   
      (3)  Ezen előírás alkalmazásában a „lámpa részét képező” kifejezés azt jelenti, hogy az eszköz vagy fizikailag részét képezi a lámpatestnek, vagy a lámpatesten kívül helyezkedik el ugyan (függetlenül attól, hogy elkülönül-e a lámpatesttől), de az eszközt a lámpa gyártója a lámparendszer részeként szállítja. Ezeknek a kiegészítő rendszereknek a működését és beépítését külön rendelkezések rögzítik.
   
      1. MELLÉKLET
      
         A TÉRBELI FÉNYELOSZLÁS LEGKISEBB VÍZSZINTES (H) ÉS FÜGGŐLEGES (V) SZÖGEI
      
      1.   ELSŐ HELYZETJELZŐ LÁMPÁK
      V = + 15°/– 10°
      
         
      Első helyzetjelző lámpák (egy lámpapárnál)
      V = + 15°/– 10°
      
         
      2.   HÁTSÓ HELYZETJELZŐ LÁMPÁK
      V = + 15°/– 10°
      
         
      Hátsó helyzetjelző lámpák (egy lámpapárnál)
      V = + 15°/– 10°
      
         
      3.   11., 11a., 11b., 11c. ÉS 12. KATEGÓRIÁJÚ IRÁNYJELZŐ LÁMPÁK
      V = ± 15°
      A térbeli fényeloszlás legkisebb határszögei vízszintes irányban:
      
                  11., 11a., 11b. és 11c. kategória
               
               
                  :
               
               
                  a jármű elejére szerelt irányjelző lámpák;
               
            
                  11. kategória
               
               
                  :
               
               
                  a tompított fényszórótól legalább 75 mm-re kell felszerelni;
               
            
                  11a. kategória
               
               
                  :
               
               
                  a tompított fényszórótól legalább 40 mm-re kell felszerelni;
               
            
                  11b. kategória
               
               
                  :
               
               
                  a tompított fényszórótól legalább 20 mm-re kell felszerelni;
               
            
                  11c. kategória
               
               
                  :
               
               
                  a tompított fényszórótól kevesebb mint 20 mm-re kell felszerelni.
               
            
         
      4.   FÉKLÁMPÁK
      V = + 15°/– 10°
      
         
   
   
      2. MELLÉKLET
      
         ÉRTESÍTÉS
      
      (Legnagyobb formátum: A4 (210 × 297 mm))
      
         
      
         
   
   
      3. MELLÉKLET
      
         PÉLDÁK A JÓVÁHAGYÁSI JELEK ELRENDEZÉSÉRE
      
      (lásd ezen előírás 5.3. szakaszát)
      
         
      a ≥ 5 mm
      A berendezés, amely a fenti jóváhagyási jelet viseli, egy 11. kategóriájú irányjelző, amelyet Hollandiában (E4) a 00243 számon hagytak jóvá. A jóváhagyási szám első két számjegye azt jelzi, hogy a jóváhagyást az eredeti, változatlan formájú 50. sz. előírás szerint adták meg.
      Egy irányjelző esetében a nyíl azt jelzi, hogy a fényeloszlás a vízszintes síkban aszimmetrikus és, hogy az előírt fénytani értékeket jobb oldali 80°-ig betartják, a berendezésre a kibocsátott fénnyel szembe nézve.
      Fényforrásmodulok
      A fenti azonosító kód azt mutatja, hogy az ezzel a kóddal ellátott fényforrásmodult egy Olaszországban (E3) jóváhagyott lámpával együtt hagyták jóvá, a 17325 jóváhagyási számon.
      
                  
                     Megjegyzés:
               
               
                  A jóváhagyási számot a körhöz közel kell elhelyezni, az „E” betűjel fölött vagy alatt, illetve a betű jobb vagy bal oldalán. A jóváhagyási szám számjegyeinek az „E” betű ugyanazon oldalán kell állniuk, és ugyanabba az irányba kell nézniük. A jóváhagyási számban kerülni kell a római számok használatát, hogy azok ne legyenek összetéveszthetők más jelekkel.
               
            
   
      4. MELLÉKLET
      
         FÉNYTANI MÉRÉSEK
      
      1.   MÉRÉSI MÓDSZEREK
      
               
                  1.1.
               
               
                  Fénytani mérések végzésekor a szórt fényvisszaverődést megfelelő ernyőzéssel el kell kerülni.
               
            
               
                  1.2.
               
               
                  Ha a mérési eredmények vitatottak, a következő követelményeknek megfelelő méréseket kell végezni:
                  
                              1.2.1.
                           
                           
                              a mérési távolságnak olyannak kell lennie, hogy a távolság négyzetével fordított arányosság érvényesüljön;
                           
                        
                              1.2.2.
                           
                           
                              a mérőberendezésnek olyannak kell lennie, hogy a lámpa vonatkoztatási középpontjából a fényérzékelő látószöge 10’ és 1° között legyen;
                           
                        
                              1.2.3.
                           
                           
                              egy adott mérési irányra a fényerősségre vonatkozó előírás teljesítettnek minősül, ha az előírt fényerősség a mérési irányhoz képest 15 fokpercen belül jelentkezik.
                           
                        
            
               
                  1.3.
               
               
                  Ha a berendezést több különböző helyzetben vagy egy megadott tartományon belül lehet a járműbe beépíteni, a fénytani méréseket mindegyik helyzetben el kell végezni, illetve állítható berendezés esetében a méréseket meg kell ismételni a gyártó által megadott vonatkoztatási tengelyek által bezárt tér szélső helyzeteiben.
               
            2.   SZABVÁNYOS FÉNYERŐSSÉG-ELOSZLÁSI MÉRŐRÁCS
      
               
                  2.1.
               
               
                  A H = 0° és V = 0° irány a vonatkoztatási tengelynek felel meg. (A járművön ez vízszintes, párhuzamos a jármű hosszirányú középsíkjával és a megkívánt láthatósági irányba mutat.) A vonatkoztatási tengely áthalad a vonatkoztatási középponton. A rácson szereplő értékek a különböző mérési irányokra a legkisebb fényerőt mint az egyes lámpáktól a tengelyre (a H = 0° és V = 0° irányban) előírt minimum százalékát adják meg.
               
            
               
                  2.2.
               
               
                  A 2. szakaszban leírt – vázlatosan ráccsal jelzett – fényeloszlási mezőn belül a fényeloszlásnak lényegében egyenletesnek kell lennie, azaz a fényerőnek a rácsvonalakkal kialakított mező valamely részének minden irányában legalább annak a legkisebb százalékos értéknek meg kell felelnie, amelyet a kérdéses irányhoz tartozó rácsvonalon feltüntettek.
               
            3.   VIZSGÁLATI FELTÉTELEK
      A fénytani jellemzőket a következőképpen kell ellenőrizni:
      
                  3.1.
               
               
                  Nem cserélhető fényforrások (izzólámpák és egyebek) esetében:
                  A lámpában levő fényforrásokkal, ezen előírás 8.1. szakaszának idevágó alpontja szerint.
               
            
                  3.2.
               
               
                  Cserélhető fényforrások esetében:
                  
                               
                           
                           
                              6,75 V vagy 13,5 V feszültségű fényforrás esetében a fényerősség értékeit korrigálni kell.
                           
                        
                               
                           
                           
                              Izzólámpák esetében a korrekciós tényező a viszonyítási fényáram és az alkalmazott feszültségen (6,75 V vagy 13,5 V) mért fényáram átlagának aránya.
                           
                        
                               
                           
                           
                              LED-fényforrások esetében a korrekciós tényező az objektív fényáram és az alkalmazott feszültségen (6,75 V vagy 13,5 V) mért fényáram átlagának aránya.
                           
                        
                               
                           
                           
                              A használt fényforrások tényleges fényárama legfeljebb ±5 százalékkal térhet el az átlagtól.
                           
                        
                               
                           
                           
                              Kizárólag izzólámpák esetében használható szabványos izzólámpa is, minden egyes helyzetben a viszonyítási fényárammal működtetve, és az egyes helyzetekben mért különálló mérési eredményeket összeadva.
                           
                        
            
                  3.3.
               
               
                  Az egy percen, illetve 30 percen keresztüli működés után mért fényerősségnek valamennyi lámpa esetében, az izzólámpával felszerelt lámpák kivételével, az előírt legnagyobb és legkisebb érték közé kell esnie; az irányjelző lámpáknak villogó üzemmódban (f = 1,5 Hz, 50 százalékos bekapcsolási idő) kell működniük. Az egy percen keresztül történő működés utáni fényerősség-eloszlást a 30 perces működés utáni fényerősség-eloszlásból lehet kiszámítani a HV pontban az egy perc, illetve 30 perc működés után mért fényerősségek arányát alkalmazva az egyes mérési pontokban.
               
            
   
      5. MELLÉKLET
      
         A HÁTSÓRENDSZÁMTÁBLA-MEGVILÁGÍTÓ BERENDEZÉS FÉNYTANI MÉRÉSEI
      
      1.   MEGVILÁGÍTANDÓ FELÜLET
      A berendezések 1. vagy 2. kategóriájúak lehetnek. Az 1. kategóriájú berendezéseket úgy kell megtervezni, hogy egy legalább 130 × 240 mm-es területet megvilágítsanak; a 2. kategóriájú berendezéseket pedig úgy, hogy egy legalább 200 × 280 mm-es területet megvilágítsanak.
      2.   A FÉNY SZÍNE
      A világítóberendezés fényének kellően színtelennek kell lennie ahhoz, hogy ne idézzen elő észrevehető változást a hátsó rendszámtábla színében.
      3.   BEESÉSI SZÖG
      A világítóberendezés gyártójának meg kell határoznia egy vagy több helyet vagy egy olyan tartományt, amelyen belül a berendezés felszerelhető a rendszámtábla helyéhez képest. Ha a lámpát a gyártó által meghatározott hely(ek)re szerelik fel, a fény beesési szöge a rendszámtábla felületén a megvilágítandó felület egyik pontján sem haladhatja meg 82°-ot. Ezt a szöget a berendezés által megvilágított terület azon szélének középpontján kell mérni, amely a legtávolabb van a rendszámtábla felületétől. Egynél több világítóberendezés esetében a fenti követelmény a rendszámtáblának csak az érintett berendezés által megvilágítandó részére vonatkozik.
      A berendezést úgy kell kialakítani, hogy hátrafelé közvetlenül ne bocsásson ki fényt, kivéve a vörös fényt, amennyiben a berendezést hátsó lámpával egyesítették vagy csoportosították.
      4.   MÉRÉSI ELJÁRÁS
      A fénysűrűség mérését olyan diffúz színtelen felületen kell végrehajtani, amelynek szórt visszaverődési tényezője ismert (1). A diffúz színtelen felület méreteinek meg kell egyeznie a rendszámtábla méreteivel vagy egy mérési pontot meghaladó mérettel. A középpontnak a mérési pontok helyzetének középpontjában kell lennie.
      Ezt a diffúz színtelen felületet abban a helyzetben kell elhelyezni, amelyben szokásos körülmények között a rendszámtábla található, valamint 2 mm-rel annak tartója előtt.
      A fénysűrűségméréseket a diffúz színtelen felületre merőlegesen kell végrehajtani, 5° tűréssel az e melléklet 5. szakaszában feltüntetett minden egyes pont irányába. Az egyes pontok 25 mm átmérőjű kör alakú területet jelölnek.
      A mért fénysűrűséget korrigálni kell az 1,0 szórt visszaverődési tényezővel.
      A izzólámpával fel nem szerelt világítóberendezéseknél az egy perc és a harminc perc működés után mért fénysűrűségértékeknek meg kell felelniük a minimális követelményeknek. Az egy percen keresztül történő működés utáni fénysűrűség-eloszlást a 30 perces működés utáni fénysűrűség-eloszlásból lehet kiszámítani az egy pontban egy perc, illetve 30 perc működés után mért fénysűrűségértékek arányát alkalmazva az egyes mérési pontokban.
      5.   FÉNYTANI JELLEMZŐK
      Az alábbiakban feltüntetett valamennyi mérési pontban a „B” fénysűrűségnek legalább 2 cd/m2 értékűnek kell lennie.
      
                  
                     
               
               
                  
                     
               
            A fent említett pontok közül kiválasztott bármely két 1. és 2. pont esetében mért B1 és B2 érték között a fénysűrűség gradiense nem haladhatja meg a 2 × B0/cm értéket, ahol B0 a különböző pontokban mért legkisebb fénysűrűségi érték, azaz:
      
         
      
         (1)  A 17 - 1970. számú CIE-kiadvány, 45-20-040. bekezdés.